Rikunarita-ORG/Wikinium huggingface dataset:
# 973.

*Ovo je članak o godini 973.*

|  |  |
| --- | --- |
| Milenijum:
 | 1. milenijum
 |
| Vjekovi:
 | 9. vijek – **10. vijek** – 11. vijek
 |
| Decenija:
 |  940-e  950-e  960-e  – 970-e –  980-e  990-e  1000-e  |
| Godine:
 | 970 971 972 – **973** – 974 975 976
 |

973.. po kalendarima
| Gregorijanski
 | 973.. (CMLXXIII) |
| Ab urbe condita
 | 1726.
 |
| Islamski
 | 362–363.
 |
| Iranski
 | 351–352.
 |
| Hebrejski
 | 4733–4734.
 |
| Bizantski
 | 6481–6482.
 |
| Koptski
 | 689–690.
 |
| Hindu kalendari
 |
| • *Vikram Samvat* | 1028–1029.
 |
| • *Shaka Samvat* | 895–896.
 |
| • *Kali Yuga* | 4074–4075.
 |
| Kineski
 |
| • Kontinualno
 | 3609–3610.
 |
| • 60 godina
 | Yin Voda P(ij)etao (od kineske Ng.) |
| Holocenski kalendar
 | 10973.
 |
| p • r • u |
| Podrobnije: Kalendarska era |

Godina **973.** (**CMLXXIII**) bila je redovna godina koja počinje u srijedu u julijanskom kalendaru.

## Događaji

* 19. 1. – Benedikt VI nasljeđuje Ivana XIII kao 134. papa (moguće i 972).
* proljeće/ljeto – Otto II postaje sveti rimski car i kralj Njemačke.
* Fatimidi premještaju prijestolnicu svog Kalifata u Kairo.
* Sveti Dunstan kruni Edgara od Engleske za kralja.

## Rođenja

* 15. 9. – Al-Biruni, matematičar (u. 1048)
* 26. 12. – Abu al-Ala al-Ma'ar;ri, pjesnik

## Smrti

* 7. 5. – Otto I, sveti rimski car (r. 912)
* 4. 7. – Sveti Ulrich od Augsburga (r. 890)

## Reference
# 912.

*Ovo je članak o godini 912.*

|  |  |
| --- | --- |
| Milenijum:
 | 1. milenijum
 |
| Vjekovi:
 | 9. vijek – **10. vijek** – 11. vijek
 |
| Decenija:
 |  880-e  890-e  900-e  – 910-e –  920-e  930-e  940-e  |
| Godine:
 | 909 910 911 – **912** – 913 914 915
 |

912.. po kalendarima
| Gregorijanski
 | 912.. (CMXII) |
| Ab urbe condita
 | 1665.
 |
| Islamski
 | 299–300.
 |
| Iranski
 | 290–291.
 |
| Hebrejski
 | 4672–4673.
 |
| Bizantski
 | 6420–6421.
 |
| Koptski
 | 628–629.
 |
| Hindu kalendari
 |
| • *Vikram Samvat* | 967–968.
 |
| • *Shaka Samvat* | 834–835.
 |
| • *Kali Yuga* | 4013–4014.
 |
| Kineski
 |
| • Kontinualno
 | 3548–3549.
 |
| • 60 godina
 | Yang Voda Majmun (od kineske Ng.) |
| Holocenski kalendar
 | 10912.
 |
| p • r • u |
| Podrobnije: Kalendarska era |

Godina **912** (**CMXII**) julijanskog kalendara, prijestupna godina koja počinje u srijedu.

## Događaji

### Po mjestu

#### Afrika

* Alžirsko berbersko pleme Kutama se drugi put u dve godine pobunilo protiv fatimidskog kalifata.

#### Evropa

* 11.5. - Umro vizantijski car Lav VI Mudri, nasleđuje ga mlađi brat Aleksandar (bugarski car Simeon I pojačava napade protiv Vizantije).
* 16.10. - Abd-ar-Rahman III postao omejadski emir Kordobe.
* Orso II Participazio postao Dužd Venecije.
* Ordoño od Galicije pljačka Evoru.
* Mihajlo Višević, vladar Zahumlja, uhvatio ili duždevog sina (budući Pietro Badoer Participazio) ili samog dužda Orsa i poslao ga bugarskom vladaru Simeonu.

### Po temi

#### Religija

* maj - Nikola Mistik po drugi put postao Vaseljenski patrijarh Carigrada.

## Rođenja

* 23. 11. – Otto I, sveti rimski car
* Nikifor II, bizantski car
* Xue Juzheng, znameniti kineski historičar

## Smrti

* 11. 5. – Lav VI, bizantski car
* Rudolf I od Burgundije
* Notker od Sankt Gallena, benediktinski muzičar i pjesnik
* Abdallah ibn Muhammad iz omejadske dinastije
* Oleg od Novgoroda, ruski (varjaški) knez
* Ahmed ibn Yusuf, egipatski matematičar
* Taizu od Kasnijeg Lianga, moćni kineski *jiedushi* koji je svrgnuo dinastiju Tang (r. 852)

## Reference
# Sveti Dujam

Sveti Dujam
**Sveti Dujam** (**Duje**; lat. **Domnius**; ?, potkraj 3. st. – ?, 304.), solinski biskup. Zaštitnik grada Splita i Splitsko-makarske nadbiskupije.

Rođen je u Siriji, obrazovao se na čuvenom učilištu u Antiohiji. Kao ugledni kršćanin u Saloni, glavnom gradu rimske provincije Dalmacije, postao je svećenik i prvi solinski biskup od 284. do 304. Namjesnik provincije Dalmacije, Marko Aurelije Junije po naredbi cara Dioklecijana, dao je pogubiti Dujma, 10. travnja 304. g., u gradskom amfiteatru, kao i druge mučenike. Dujma su pokopali vojnici izvan gradskih zidina, na sjevernom groblju, koje je danas poznato pod nazivom Manastirine. Naslijedio ga je njegov nećak Primo u biskupskoj službi i kasnije pokopan uz Dujmov grob. Ulomak nadgrobne ploče sv. Dujma čuva se u Arheološkom muzeju u Splitu.

Milanskim ediktom 313. g., Crkva dobila je slobodu ispovijedanja vjere, završili su progoni. Kršćani su javno štovali sv. Dujma kao sveca i mučenika. Nad grobom je sagrađena kapelica, kasnije crkva, a u 5. stoljeću velika bazilika, koju su barbari srušili 614. g.

Papa Ivan IV. rođen u Dalmaciji, poslao je opata Martina, da otkupi kršćane koji su postali roblje i da pronađe relikvije solinskih i istarskih mučenika. Bilo je nesigurno, ostaviti relikvije u Dalmaciji, zbog barbarskih pohoda pa su prenešene u Rim, u kapelicu unutar Lateranske bazilike. U njoj je glasoviti mozaik, na kojem je i sv. Dujam. Dio svečevih relikvija, nalazi se i u splitskoj katedrali.

Papa Siksto V. (otac mu je bio Hrvat), dao je naslikati slike sv. Dujma u crkvi sv. Jeronima u Rimu. Svečeve slike postoje i u Sankt Peterburgu i u više mjesta u okolici Splita.

Sv. Dujam, spominje se u popisima svetaca mučenika- martirologijima pa tako i u najnovijem "Martyrologium Romanum" iz 2001.

Julije Bajamonti, skladao je oratorij "Prijenos sv. Dujma" 1770., u prigodi prijenosa relikvija sv. Dujma u novi svečev oltar u splitskoj katedrali.

Lik sv. Dujma, nalazio se na kovanom srebrnom novcu od 1327. do 1357.
Hrvoje Vukčić Hrvatinić, kovao je svoj novac s likom sv. Dujma na početku 15. stoljeća.

U Splitu se stoljećima svečano slavi svečev spomendan 7. svibnja (dan grada), kada se održavaju liturgijske svečanosti, kulturne, gospodarske, sportske i zabavne manifestacije.

Zaštitnik je grada Splita i nalazi se na grbu grada.

Godine 2004. slavilo se 1700 godina od njegove mučeničke smrti, ujedno i 17 stoljeća od gradnje Dioklecijanove palače i razvitka grada Splita.
# Stupa

*Za ostale upotrebe, pogledajte Stupa (razvrstavanje).*
Velika stupa u Sanči (4-1. vek pne).
**Stupa** je spomenik, simbol Bude i budizma.

## Predbudističko poreklo

U stara vremena rečju **sutpa** označavala se humka podignuta nad zakopanom mrtvom osobom (iz sanskrita *stup*: nagomilati, skupiti na gomilu). Ovakva humka imala je oblik polulopte i pravljena je uglavnom od zemlje ili od kamenja. Indijci su u sredinu polulopte stavljali štap i posmrtne ostatke zakopavali pod njim. Štap se smatrao vezom sa središtem kosmosa koji skuplja svu energiju i utiče na rađanje svog života.(Polu-)lopta, kao simbol potpunosti predstavljala je ravnotežu energije u kosmosu, i postala njegov simbol.

## Budistički počeci

Budizam je preuzeo ovu osnovnu ideju. U sutri Mahaparinibana spominje se da su četiri kruga osoba dostojna da održe ovakvu nadgrobnu humku:: jedan popuni svetac "savršeno probuđen" (istorijski Buda- *Sama-Sambuda*), jedan "probuđeni pojedinac" (dakle jedan Buda- *Pačeka-Buda*), jedan učenik sveca i jedan car-kralj (*Čakravartin* - univerzalni monarh).

## Izgradnja sopstvenog jezika forme

U samo nekoliko vekova jednostavna nadgrobna humka razvila se do osnovnog oblika današnjih stupa u srednjoj Indiji. Već tu se prepoznaju četiri osnovna elementa: platforma kvadratnog oblika kao osnova, kupolasti svod u obliku polulopte, prostorija za relikviju i špicasti vrh zamenjen stilizovanim kišobranom koji se završava krunom, draguljem. Ova četiri elementa simbolizuju elemente budizma: Sanga (temelj, osnova), Dama (kugla), Buda (prostorija za relikviju, vrh) i Nibana (dragulj).

## Različit nacionalni razvoj stupa

Od ovog osnovnog oblika stupe, tokom vekova u Šri Lanci su se razvile *dagobe*, u Tajlandu *čedi*. Od čedija se zatim u Laosu razvio *tat*. Severna razvojna linija oblikovala je u Butanu i na Tibetu *čorten*, a u Kini *ta*. I sve druge zemlje u kojima se pojavljuje budizam, razvile su sopstvene varijacije stupe pod različitim imenima.

## Galerija

* Dagoba u Colombu, Šri Lanka
* „Phra Pathom Chedi“, Nakhon Pathom, Tajland
* „Chedi Phra Sri Rattana“ („Zlatni chedi“), Bangkok, Tajland
* Shwedagon in Yangonu, Mianmar
* Chorten, Tibet
* Chorten, Ladak
* Borobudur, Indonezija
* Kinkaku-ji, Kjoto, Japan
* Sensō-ji, Tokio, Japan
# Oaza

Peruanska oaza
**Oaza** (grč. ὄασις, kasnolatinski oasis, koptski ouahe) je površinom ograničeno područje gdje postoji dovoljna količina vode za bujnu vegetaciju. U užem smislu riječi, odnosi se na takva područja u pustinjama, gdje ima važnu ulogu za život kako biljki tako i životinja.

Oaza je zeleno ostrvo u sušnom okolišu, najčešće u pustinjama. Može biti nastanjena, ali i nenastanjena, s intenzivnom poljoprivredom, ali i samo s nekoliko palmi. Ako je nastanjena, obradive površine se obično umjetno navodnjavaju. Poljoprivreda je najčešće organizirana na način, da se ista obradiva površina istovremeno koristi za više kultura. Između i ispod najviših stabala, uglavnom palmi datulja koje su najviše, sade ili siju se druge kulture, kao naranče, kukuruz i niz drugih korisnih biljki. Polja u oazama su najčešće kvadratna, oivičena kanalima za navodnjavanje. Naselja su uz rub navodnjavanih površina, a obrada je vrlo radno intenzivna.

## Vrste

Oaze se razlikuju pojavnim oblikom vode u njima.

* Oaza s podzemnom vodom
* Arteška oaza
* Oaza s dubokim bunarima

kao i nekoliko vrsta oaza do kojih su ljudi na razne načine doveli vodu.

## Vanjske veze

* Pustinja i oaze Arhivirano 2010-04-14 na Wayback Machine-u
# Car He od Južnog Qija

| **(Nan) Qi Hedi** ((南)齊和帝)
 |
| --- |
| Porodično ime: | Xiao (蕭, xiāo)
 |
| Osobno ime: | Baorong (寶融, bǎo róng)
 |
| Posthumno ime: | He (明, míng), doslovno: "umjereni"
 |

**Car He od Južnog Qija** ((南)齊和帝) (488–502), osobno ime **Xiao Baorong** (蕭寶融), kurtoazno ime **Zhizhao** (智昭), bio je posljednji car kineske dinastije Južni Qi. Bio je sin cara Minga, a na prijestolje su ga godine 501. postavili generali Xiao Yingzhou (蕭穎冑) i Xiao Yan nedugo nakon ustanka u kome su svrgnuli njegovog starijeg brata Xiao Baojuana. 13-godišnji He je kratko vladao kao Xiao Yanova marioneta, prije nego što ga je Xiao Yan i formalno svrgnuo, uzeo ime car Wu i proglasio novu dinastiju Liang. Ubrzo nakon toga ga je novi car dao pogubiti.

| Kraljevske titule
 |
| --- |
| Prethodi: **Xiao Baojuan (Markiz od Donghuna)** | **car Južnog Qija** 501–502
 | **dinastija uništena** |
| **car Kine (Južna)** 501–502
 | Slijedi: **Car Wu od Lianga** |
# Car Jianwen od Lianga

| **Liang Jianwendi** (梁簡文帝)
 |
| --- |
| Porodično ime: | Xiao (蕭, xiāo)
 |
| Osobno ime: | Gang (綱, gāng)
 |
| Hramsko ime: | Taizong (太宗, tài zōng)
 |
| Posthumno ime: | Jianwen (簡文, jiǎn wén), doslovno: "pristupačan i uljudan"
 |

**Car Jianwen od Lianga** (梁簡文帝) (503–551), osobno ime **Xiao Gang** (蕭綱), kurtoazno ime **Shizuan** (世纘), nadimak **Liutong** (六通), bio je kineski car iz dinastije Liang. Bio je sin cara Wua, ali je status krunskog princa dobio tek 531. nakon smrti starijeg brata Xiao Tonga. Kada je godine 549. pobunjeni general Hou Jing zauzeo prijestolnicu Jiankang, Hou je nakon smrti cara Wua krunskog princa Ganga učinio novim carem pod imenom car Jianwen. Njegova vladavina je bila vladavina samo formalna, jer je svu vlast imao Hou. Kada je godine 551. Hou odlučio preuzeti prijestolje, prvo je natjerao cara Jianwena da abdicira u korist svog pranećaka Xiao Donga, a potom ga dao zadaviti.

| Kraljevske titule
 |
| --- |
| Prethodi:  **Car Wu od Lianga**  |  **car dinastije Liang**  549–551
 | Slijedi:  **Xiao Dong (princ od Yuzhanga)**  |

## Reference

* *Knjiga Lianga*, vol. 4 [1] Arhivirano 2007-10-11 na Wayback Machine-u.
* *Historija Južnih dinastija*, vol. 8 [2] Arhivirano 2008-02-10 na Wayback Machine-u.
* *Zizhi Tongjian*, vols. 146, 150, 155, 159, 160, 161, 162, 163, 164.
# Xiao Ji

| Xiao Ji
 |
| --- |
| Rođenje i smrt: | 508–5. august 553
 |
| Ime porodice: | Xiāo (蕭)
 |
| Osobno ime: | Jì (紀)
 |
| Datumi vladavine: | 16. maj 552–5. august 553
 |
| Dinastija: | Dinastija Liang
 |
| Datumi ere: | 16. maj 552–5. august 553
 |

**Xiao Ji** (蕭紀) (508 – 5. august 553), kurtoazno ime **Shixun** (世詢), poznat i po tituli **Princ od Wulinga** (武陵王), kasnije pogrdno promijenjenu u **Taotie Ji** (饕餮紀), bio je princ i pretendent na prijestolje kineske carske dinastije Liang. Bio je najmlađi sin njenog osnivača cara Wua, te je vladao nad područjem današnjeg Sečuana i Chongqinga. U kaosu izazvanom ustankom Huo Jinga i očevom smrću, godine 552. je, dijelom temeljen i događajima koje je protumačio kao nebesko znamenje, sebe proglasio carem i sa vojskom krenuo na istok da preuzme prijestolje. Pohod je završio katastrofalnim neuspjehom - godine 553. su snage države Zapadni Wei, na nagovor njegovog brata cara Yuana, napala Xiao Jijevo područje odsjekavši mui odstupnicu; potom su Xiao Jijeve trupe poražene u sukobu sa trupama cara Yuana,a a Xiao Ji ubijen u borbi.

## Napomene i reference

* *Knjiga Lianga*, vol. 55.[1] Arhivirano 2008-02-06 na Wayback Machine-u
* *Historija Južnih dinastija*, vol. 53.[2] Arhivirano 2007-10-11 na Wayback Machine-u
* *Zizhi Tongjian*, vols. 147, 157, 159, 163, 164, 165.

| Kineska carska porodica
 |
| --- |
| Prethodi: **Xiao Dong (Princ od Yuzhanga)** | **car dinastije Liang (Zapadna)** 552–553
 | Slijedi: **Car Yuan od Lianga** |
| **car Kine (Jugozapadna)** 552–553
 | Slijedi: **Car Fei od Zapadnog Weija** |
# Žrtvovanje

Asteci prinose ljudsku žrtvu.
**Žrtvovanje** je čin darivanja predmeta božanstvu, čineći time predmet svetim. Motiv za prinošenje žrtve je produživanje, podsticanje i ponovno uspostavljanje veze između ljudskog i božanskog. Često je svrha prinošenja žrtve dobijanje božje milosti ili ublažavanje božjeg gneva. Postupak cenjen u pojedinim kulturama i među pojedincima kao najviši oblik služenja drugima i etički princip zaštite ugroženih.

## Reference

## Povezano

* Žrtvenik
# Car Gao od Južnog Qija

| **(Nan) Qi Gaodi** ((南)齊高帝)
 |
| --- |
| Porodično ime: | Xiao (蕭, xiāo)
 |
| Osobno ime: | Daocheng (道成, dào chéng)
 |
| Hramsko ime: | Gaozu (高祖, gāo zǔ)
 |
| Posthumno ime: | Gao (高, gāo), doslovno: "uzvišeni"
 |

**Car Gao od Južnog Qija** ((南)齊高帝) (427–482), osobno ime **Xiao Daocheng** (蕭道成), kurtoazno ime **Shaobo** (紹伯), nadimak **Doujiang** (鬥將), bio je prvi car, odnosno osnivač kineske dinastije Južni Qi. Rodio se u porodici državnih službenika koji su tvrdili da potiču od znamenitog državnika Xiao Hea. Sam je služio kao general u službi dinastije Liu Song, odnosno njenih careva cara Minga i cara Houfeija. Kada je zaključio da ga mladi, ali okrutni car Houfei namjerava pogubiti, godine 477. je organizirao puč u kome je car svrgnut i ubijen. Novim carem je postao Houfeijev brat Liu Zhun (car Shun), ali ga je već 479. Xiao Daocheng natjerao da abdicira, a sam je preuzeo prijestolje. Umro je tri godine kasnije, a naslijedio ga je sin Xiao Ze (car Wu).

## Reference

| Kineska carska porodica
 |
| --- |
| **Nova dinastija** | **Car Južnog Qija** 479–482
 | Slijedi: **Car Wu od Južnog Qija** |
| Prethodi: **Car Shun od Liu Songa** | **car Kine (južna)** 479–482
 |
# 765.

|  |  |
| --- | --- |
| Milenijum:
 | 1. milenijum
 |
| Vjekovi:
 | 7. vijek – **8. vijek** – 9. vijek
 |
| Decenija:
 |  730-e  740-e  750-e  – 760-e –  770-e  780-e  790-e  |
| Godine:
 | 762 763 764 – **765** – 766 767 768
 |

765.. po kalendarima
| Gregorijanski
 | 765.. (DCCLXV) |
| Ab urbe condita
 | 1518.
 |
| Islamski
 | 147–148.
 |
| Iranski
 | 143–144.
 |
| Hebrejski
 | 4525–4526.
 |
| Bizantski
 | 6273–6274.
 |
| Koptski
 | 481–482.
 |
| Hindu kalendari
 |
| • *Vikram Samvat* | 820–821.
 |
| • *Shaka Samvat* | 687–688.
 |
| • *Kali Yuga* | 3866–3867.
 |
| Kineski
 |
| • Kontinualno
 | 3401–3402.
 |
| • 60 godina
 | Yin Drvo Zmija (od kineske Ng.) |
| Holocenski kalendar
 | 10765.
 |
| p • r • u |
| Podrobnije: Kalendarska era |

Godina **765.** (**DCCLXV**) bila je redovna godina koja počinje u utorak u julijanskom kalendaru. Oznaka 765. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Berbersko Zenete pleme Banû Ifrân diže ustanak protiv Abasida i osniva nezavisnu državu oko Tlemcena.
* Papinska vlast djelomično obnovljena nad Beneventom, Toskanom (i dijelovima Spoleta).
* U japanskom gradu Nara podignuto Svetište Kasuga.

## Rođenja

* Ali ar-Ridha, potomak Muhameda i dvanaestnički šijitski imam
* Fastrada, istočnofranačka plemkinja
* Pei Du, kineski kancelar u službi dinastije Tang
* Han Hong, kineski general u službi dinastije Tang

## Smrti

* 27. 9. – Pugu Huai'en, kineski general u službi dinastije Tang
* 20. 11. – Domnall Midi, Veliki kralj Irske
* 4. 12. – Jafar al-Sadiq, potomak Muhamedov i šijitski imam (r. 702)
* Car Junnin, car Japana (r. 733)
* Wang Changling, kineski pjesnik i službenik (r. 698)
* Ealdwulf od Lindseya, biskup Lindseya
* Flaithbertach mac Loingsig, Veliki kralj Irske
* Gao Shi, kineski pjesnik
* Miao Jinqing, kineski kancelar u službi dinastije Tang
* Gyeongdeok od Sille, vladar korejskog kraljevska Silla
* Hemele, biskup Lichfielda
* Telec, vladar Bugarske
* Tello, biskup Chura

## Reference
# Car Xianzong od Tanga

|  |
| --- |
|  |
| Car Xianzong od Tanga
 |
| Rođenje i smrt: | 778–14. februar 820. (dob: 41–42)
 |
| Osobno ime: | Chún (淳), kasnije promijenjeno u Chún (純) (805)
 |
| Datumi vladavine: | 5. septembar 805–14. februar 820
 |
| Dinastija: | dinastija Tang
 |
| Datumi ere: | 25. januar 806–9. februar 821
 |
| Hramsko ime: | Xiànzōng (憲宗)
 |
| Posthumno ime (kratko):  | Car Zhangwu (章武皇帝)
 |
| Posthumno ime: (puno)  | Car Zhaowen Zhangwu Dasheng Zhishen Xiao (昭文章武大聖至神孝皇帝)
 |

**Car Xianzong od Tanga** (pojednostavljeni kineski: 唐宪宗; tradicionalni kineski: 唐憲宗) (778–14. februar 820; vl. 805 – 820), osobno ime **Li Chun** (李純), rođ. **Li Chun** (李淳), bio je car Kine iz dinastije Tang. Bio je najstariji sin cara Shunzonga, koji mu je 805. nakon godinu dana vladavine prepustio prijestolje.

Po dolasku na vlast se car Xianzong posvetio smanjivanju vlasti vojnih guvernera (*Jiedushi*), pri čemu je protiv onih koji su ga odbijali slušati započinjao ratove. Njegovi pohodi su ispočetka bili uspješni, pa je Xianzongova vojska porazila gospodare rata kao što su Liu Pi, Yang Huilin (楊惠琳) godine 806. i Li Qi 807. godine. 813. godine, je nakon što je pacificirao Okrug Weibo (魏博, smješten u suvremenom Handanu Hebei) pod Tian Xingom, bio na putu da ponovno uspostavi čvrstu centralnu vlast nad carstvom kojim su dotada de facto vladali regionalni gospodari rata. Međutim, iste godine je doživio prvi veliki poraz u sukobu sa Wang Chengzongom. Međutim, do 817. je uspio poraziti i Li Shidaoa i Wanga, čime je Kinesko Carstvo ponovno postala centralizirana država. Kasniji historičari su zbog toga vladavinu cara Xianzonga nazivali Yuanhe restauracija (元和中興).

Uspjeh cara Xianzonga u suzbijanju destruktivnih snaga vojnih guvernera je, pak, imao naličje u usponu dvorskih eunuha. Tako se navodi kako je car Xianzong godine 820. ubijen od eunuha Chen Hongzhija (陳弘志), pri čemu su neki historičari osumnjičili njegovu suprugu Suprugu Guo i sina Li Henga (kasnijeg cara Muzonga) kao moguće naručitelje atentata.

| Kraljevske titule
 |
| --- |
| Prethodi:  **Car Shunzong od Tanga**  |  **car dinastije Tang**  805–820
 | Slijedi:  **Car Muzong od Tanga**  |

## Reference

* *Knjiga Tanga*, vol. 15.
* *Nova knjiga Tanga*, vol. 7.
* *Zizhi Tongjian*, vols. 234, 236, 237, 238, 239, 240, 241.

[[en:Emperor Xianyong of Tang
# Car Muzong od Tanga

| Car Muzong od Tanga
 |
| --- |
| Rođenje i smrt: | 795–25. februar 824
 |
| Osobno ime: | Originally Yòu (宥), later Héng (恆) (changed 812)
 |
| Datumi vladavine: | 20. februar 820–25. februar 824
 |
| Dinastija: | Tang
 |
| Datumi ere: | 9. februar 821–29. januar 825
 |
| Hramsko ime: | Mùzōng (穆宗)
 |
| Posthumno ime: (puno)  | Car Ruisheng Wenhui Xiao (睿聖文惠孝皇帝)
 |

**Car Muzong od Tanga** (唐穆宗) (795 – 25. februar 824), osobno ime **Li Heng** (李恆), rođen kao **Li You** (李宥) (ime promijenjeno 812), je bio car Kine iz dinastije Tang, koji je vladao od 821. do 824. Bio je sin cara Xianzonga, a krunskim princom je proglašen 812. Nakon što je Xianzong umro (odnosno ubijen od strane dvorskih eunuha), Li Heng je proglašen carem 820.

Nakon dolaska na prijestolje, Muzong je sve vrijeme posvetio gozbama i pijančevanju, potpuno zanemarivši svoje vladarske dužnost. To su iskoristili regionalni vojni guverneri (*jiedushi*) te počeli ignorirati centralne vlasti, a što je dovelo do *de facto* nezavisnosti tri okruga sjeverno od Žute rijeke, a koje je car Xianzong bio uspio pokoriti. Na dvoru i u državnoj upravi se istovremeno razmahala korupcija.

Car Muzong je godine 823. doživio moždani udar i umro godinu dana kasnije. Naslijedio ga je sin Li Zhan koji će vladati kao Jingzong. Muzongova kratka vladavina se tradicionalno smatra početkom slabljenja, odnosno kraja dinastije Tang, koja će biti svrgnuta nekoliko decenija nakon njegove smrti.

### Preci

| Kraljevske titule
 |
| --- |
| Prethodi:  **Car Xianzong od Tanga**  |  **Car Kine iz dinastije Tang**  820–824
 | Slijedi:  **Car Jingzong od Tanga**  |

## Reference

* *Knjiga Tanga*, vol. 16.
* *Nova knjiga Tanga*, vol. 8.
* *Zizhi Tongjian*, 237, 238, 239, 240, 241, 242, 243.
# Car Jingzong od Tanga

| Car Jingzong od Tanga
 |
| --- |
| Rođenje i smrt: | 22. jul 809–9. januar 827
 |
| Osobno ime: | Zhàn (湛)
 |
| Datumi vladavine: | 29. februar 824–9. januar 827
 |
| Dinastija: | dinastija Tang
 |
| Datumi ere: | 23. januar 825–14. mart 827
 |
| Hramsko ime: | Jìngzōng (敬宗)
 |
| Posthumno ime (kratko):  | Car Zhaomin (昭湣皇帝)
 |
| Posthumno ime: (puno)  | Car Ruiwu Zhaomin Xiao (睿武昭湣孝皇帝)
 |

**Car Jingzong od Tanga** (唐敬宗) (22. jul 809 – 9. januar 827), osobno ime **Li Zhan** (李湛), bio je car Kine iz dinastije Tang, koji je vladao od 824. do 827. Bio je najstariji sin cara Muzonga i stariji brat kasnijih careva Wenzonga i Wuzonga.

Na prijestolje je došao nakon očeve smrti, kada je imao 15 godina. Ubrzo je pokazao nedostatak interesa za državne poslove, te se u potpunosti posvetio gozbama, piću i rasklašenom životu. To su iskoristili korumpirani dvorski eunusi koji su stekli vlast nad Carskom Shence armijom (神策軍), koja će decenijama kasnije dominirati kineskim dvorom i državom. Tokom vladavine su državnom upravom stvarno upravljali eunusi na čelu sa Wang Shouchengom i birokrati na čelu sa Li Fengjijem.

Na početku 827. se car prilikom jedne pijanke posvađao sa eunuhom Liu Kemingom (劉克明); on je to iskoristio kao priliku da ga ubije i na prijestolje postavi carevog mlađeg brata Li Wua. Međutim, isti dan je Wang Shoucheng zajedno sa Shence armijom izveo kontra-udar, ubio zavjerenike i Li Wua, i na prijestolje postavio Jinzongovog mlađeg brata Li Hana koji je kasnije postao poznat kao car Wenzong.

| Kraljevske titule
 |
| --- |
| Prethodi:  **Car Muzong od Tanga**  |  **car dinastije Tang**  824–827
 | Slijedi:  **Car Wenzong od Tanga**  |

## Reference

* *Knjiga Tanga*, vol. 17, part 1.
* *Nova knjiga Tanga*, vol. 8.
* *Zizhi Tongjian*, vols. 241, 242, 243.